text: সাহারা (জন্ম: ১৯ জুন ১৯৯০) একজন বাংলাদেশী চলচ্চিত্র অভিনেত্রী। সাহারার চলচ্চিত্র জগতে পথচলা শুরু হয়েছিল শাহাদাত হোসেন লিটন পরিচালিত রুখে দাড়াও (২০০৩) চলচ্চিত্রের মাধ্যমে। তিনি প্রিয়া আমার প্রিয়া চলচ্চিত্রে অভিনয়ের জন্য সর্বাধিক পরিচিত লাভ করেন।। এছাড়া তার অন্যান্য ব্যবসাসফল চলচ্চিত্রসমূহ হল বলবো কথা বাসর ঘরে, ভালোবেসে বউ আনবো, প্রেম কয়েদী, রাস্তার ছেলে, সাহেব নামে গোলাম, পাঁচ টাকার প্রেম, বড়লোকের দশ দিন গরীবের একদিন, বস নাম্বার ওয়ান ইত্যাদি।
  
  অভিনয় জীবন 
  সাহারা ২০০৩ সালে শুরু করেন অভিনয় জীবন "রুখে দাড়াও" চলচ্চিত্রের মাধ্যমে। তবে এই ছবিটি বক্স অফিসে ব্যর্থ হয়। দ্বিতীয় চলচ্চিত্র "ভাড়াটে খুনি"ও ফ্লপ হয়। এই সময়ে তিনি আলেকজান্ডার বো'র সাথে "অর্ডার", "লাকি সেভেন" ও "ড্যাম কেয়ার" এর মত মারপিটধর্মী চলচ্চিত্রে অভিনয় করেন। "অর্ডার" ছবিতে আলেকজান্ডার বো ও তার উপর চিত্রায়িত কণ্ঠশিল্পী আগুনের গাওয়া "চন্দ্রিমা" গানটি তাকে জনপ্রিয়তা পাইয়ে দেয়। এই গানটি মূলত অন্তরা মালির বিখ্যাত গান "মাখমাল এই বাদান" এর পুনঃসংস্করণ। এরপর তিনি রুবেল ও রিয়াজের সাথে "বিষাক্ত চোখ" চলচ্চিত্রে অভিনয় করেন।
  
  ২০০৮ সালে শাকিব খানের সাথে বদিউল আলম খোকনের প্রণয়ধর্মী "প্রিয়া আমার প্রিয়া" চলচ্চিত্রে অভিনয় করে প্রথম সফলতা অর্জন করেন। এই ছবিতে তাকে বিশ্ববিদ্যালয় পড়ুয়া স্মার্ট ও অহংকারী চরিত্রে দেখা যায়।
  
  প্রিয়া আমার প্রিয়া চলচ্চিত্রের সফলতা পর তিনি বেশ কিছু চলচ্চিত্রে চুক্তিবদ্ধ হয়। এই চলচ্চিত্রগুলোর মধ্যে রয়েছে বলবো কথা বাসর ঘরে, ভালোবেসে বউ আনবো, প্রেম কয়েদী, রাস্তার ছেলে, সাহেব নামে গোলাম, পাঁচ টাকার প্রেম, বড়লোকের দশ দিন গরীবের একদিন।
  
  ২০১১ সালে তার অভিনীত বন্ধু তুমি শত্রু তুমি ছবিটি মোটামুটি মানের ব্যবসা করে। এরপর শাকিব খানের বিপরীতে অভিনীত তার বস নাম্বার ওয়ান চলচ্চিত্রটি ব্যবসাসফল হয়। পরের বছর শাকিবের বিপরীতে তার খোদার পরে মা ও মাই নেম ইজ সুলতান ছবি দুটি ব্যবসায়িকভাবে সফলতা অর্জন করে।
  
  সর্বশেষ তাকে ২১ মার্চ, ২০১৪ সালে মুক্তিপ্রাপ্ত তোকে ভালোবাসতেই হবে চলচ্চিত্রে অভিনয় করতে দেখা গেছে। ২০১৫ সালে বিয়ের পর তিনি চলচ্চিত্র থেকে বিদায় নেন।
  
  ব্যক্তিগত জীবন 
  ছোটবেলা থেকেই সাহারা নাচ শিখেছেন নৃত্য পরিচালক আজিজ রেজার কাছে। ২০০৫ সালে বাবাকে হারানোর পর তিনি আর লেখাপড়া চালিয়ে যেতে পারেননি। ঢাকা টু বোম্বে ছবির প্রযোজক মাহবুবুর রহমান মনির সঙ্গে ২০১৫ সালের ৮ মে বিবাহ বন্ধনে আবদ্ধ হয়।
  
  অভিনীত উল্লেখযোগ্য চলচ্চিত্র 
  তোকে ভালোবাসতেই হবে (২০১৪) - কাজল 
  নিষ্পাপ মুন্না (২০১৩) 
  জোর করে ভালোবাসা হয় না (২০১৩) 
  ঢাকা টু বোম্বে (২০১৩) 
  ডন নাম্বার ওয়ান (২০১২) 
  খোদার পরে মা (২০১২) 
  সন্তানের মত সন্তান (২০১২) 
  আমার চ্যালেঞ্জ (২০১২) 
  মারুফ এর চ্যালেঞ্জ (২০১২) 
  মাই নেম ইজ সুলতান (২০১২) 
  বন্ধু তুমি শত্রু তুমি (২০১১) 
  সাথী হারা নাগিন (২০১১) 
  আমার পৃথিবী তুমি (২০১১) 
  দারোয়ানের ছেলে (২০১১) 
  টাইগার নাম্বার ওয়ান (২০১১) 
  অংক (২০১১) 
  ১ টাকার ছেলে কোটি টাকার মেয়ে (২০১১) 
  পিতা পুত্রের গল্প (২০১১) 
  বস নাম্বার ওয়ান (২০১১) - আলো চৌধুরী 
  বস্তির ছেলে কোটিপতি (২০১০) 
  বড়লোকের ১০ দিন গরীবের ১ দিন (২০১০) 
  পাঁচ টাকার প্রেম (২০১০) 
  অশান্ত মন (২০১০) 
  আমার স্বপ্ন (২০১০) 
  ভালোবেসে মরতে পারি (২০১০) 
  মায়ের জন্য মরতে পারি (২০১০) 
  সাহেব নামে গোলাম (২০০৯) 
  কাজের মানুষ (২০০৯) 
  প্রেম কয়েদী (২০০৯) 
  বলবো কথা বাসর ঘরে (২০০৯) 
  রাস্তার ছেলে (২০০৯) 
  মন দিয়েছি তোমাকে (২০০৯) 
  অভিশপ্ত রাত (২০০৯) 
  ভালোবাসার শেষ নেই (২০০৯) 
  ভালোবেসে বউ আনবো (২০০৯) 
  আইনের হাতে গ্রেফতার (২০০৯) 
  ভণ্ড নায়ক (২০০৯) 
  আমাদের ছোট সাহেব (২০০৮) 
  প্রিয়া আমার প্রিয়া (২০০৮) - প্রিয়া 
  অস্ত্রধারী রানা (২০০৭) 
  চক্কর (২০০৭) 
  ময়দান (২০০৭) 
  শান্ত কেন অশান্ত (২০০৭) 
  বাংলার ডন (২০০৭) 
  ঘরে দুশমন (২০০৭) 
  দুষ্ট মেয়ে (২০০৭) 
  জাদরেল (২০০৬)
  লাকি সেভেন (২০০৫)
  বিষাক্ত চোখ (২০০৫)
  রুখে দাড়াও (২০০৩)
  
  তথ্যসূত্র
  
  বহিঃসংযোগ
   
   
  
  বিষয়শ্রেণী:১৯৯০-এ জন্ম
  বিষয়শ্রেণী:জীবিত ব্যক্তি
  বিষয়শ্রেণী:বাংলাদেশী চলচ্চিত্র অভিনেত্রী
  বিষয়শ্রেণী:বাঙালি চলচ্চিত্র অভিনেত্রী
  বিষয়শ্রেণী:বাঙালি অভিনেত্রী
title: সাহারা (অভিনেত্রী)